C 301/10
LT
Europos Sąjungos oficialusis leidinys
2022 8 5
29. palankiai vertina Elektros energijos direktyvos 5 straipsnyje numatytas priemones, susijusias su elektros energijos rinka, taip pat pateiktas gaires (6) dėl valstybių narių galimybės įsikišti nustatant elektros energijos tiekimo kainas; mano, kad atsižvelgiant į dabartinę geopolitinę padėtį ir jos pasekmes energijos rinkai, kai didėja elektros energijos kainos ir jos yra nepastovios, valstybių narių įsikišimas bus būtinas siekiant dvejopo tikslo – apsaugoti pažeidžiamus namų ūkius ir labai mažas bei mažąsias įmones ir skatinti konkurenciją, kuri ilgainiui būtų naudinga vartotojams; vis dėlto pakartoja (7), kad šių priemonių taikymo trukmė turi būti ribota, jos turi būti susijusios su neatidėliotinais energetikos krizės aspektais ir jokiu būdu neturi tapti struktūriniu pokyčiu, kuris galėtų pakenkti elektros energijos rinkos valdymo liberalizavimui; atsižvelgdamas į vis mažesnes atsinaujinančiosios energijos gamybos sąnaudas, siūlo apsvarstyti dujų ir elektros energijos atsiejimą kaip galimą priemonę, kad aukštos dujų kainos nedarytų poveikio elektros energijos kainoms; 30. palankiai vertina pasiūlymą dėl teisėkūros procedūra priimamo akto, kuriuo siekiama užtikrinti pakankamą energijos kaupimo lygį ES kitai žiemai ir vėliau; pabrėžia, kad nustatant tokį minimalų lygį reikėtų atsižvelgti į regioninius rizikos vertinimus; 31. pabrėžia, kad reikia geriau suprasti regioninius perkvalifikavimo ir kvalifikacijos kėlimo poreikius ir galimybes; ragina Komisiją pasinaudoti tokiomis iniciatyvomis kaip programos „Erasmus+“ ir „Europos horizontas“, kad būtų užtikrintas glaudesnis pramonės ir akademinio pasaulio bendradarbiavimas, ir pradėti įgyvendinti Įgūdžių paktą svarbiausiose pramonės ekosistemose, pavyzdžiui, vandenilio, saulės energijos, šilumos siurblių ir vėjo energijos sektoriuose; ragina valstybes nares sparčiau naudotis „Europos socialiniu fondu +“, Teisingos pertvarkos fondu ir Ekonomikos gaivinimo ir atsparumo didinimo priemone (EGADP), kad būtų skatinamas darbo jėgos perkvalifikavimas ir kvalifikacijos kėlimas, atsižvelgiant į poreikį pritaikyti profesinę praktiką prie žiediškumo, mažo anglies dioksido kiekio medžiagų naudojimo ir naujų technologijų.
Briuselis, 2022 m. balandžio 28 d.
Europos regionų komiteto pirmininkas Apostolos TZITZIKOSTAS
(6) (7)
Žr.
Europos Komisijos komunikato „REPowerEU“ 1 priedą. Žr.
RK nuomonę „Atsinaujinančių išteklių energija ir elektros energijos vidaus rinka“ (OL C 342, 2017 10 12, p. 79), D. Matonienė (LT/ECR), 20 straipsnis.